เขาคือกษัตริย์ที่ทรงอำนาจ ผู้ตัดสัมพันธ์กับศาสนจักรโรมัน
และเปลี่ยนหน้าประวัติศาสตร์ ของอังกฤษไปตลอดกาล
เขาคือนักปฎิรูปผู้ปรีชา หรือทรราชจอมข่มเหง ผู้ใช้สภาพเพื่อผลประโยชน์ส่วนตน
มาค้นหากันใน ประวัติศาสตร์ ปะทะ เฮนรี่ ที่แปด
ผู้พิพากษา: อยู่ในความสงบด้วย ใครกันเนี่ย ดูจะเป็นหนุ่มที่ห้าวใช่ย่อย
ทนายฝ่ายจำเลย: ใช่แล้ว ท่านผู้พิพากษา นี่คือเฮนรี่ ที่แปด กษัตริย์เรืองนาม
ผู้ปฏิวัติศาสนาและรัฐบาลของอังกฤษ
และกำหนดเส้นทาง ให้อังกฤษกลายเป็นประเทศที่ทันสมัย
ทนายฝ่ายโจทก์: ผมเชื่อว่าไม่ใช่อย่างนั้น นี่คือกษัตริย์ที่โหดร้าย วู่วาม และฟุ่มเฟือย
ผู้ที่ไม่ค่อยนึกถึงประชาชน เช่นเดียวกับที่เขาปฎิบัติกับราชินีทั้งหก
ผู้พิพากษา: หกงั้นหรือ
ทนายฝ่ายจำเลย: ท่านผู้พิพากษา การแต่งงานครั้งแรกเฮนรี่เป็นการคลุมถุงชน
ตอนที่เขายังเป็นเด็ก
เขาแต่งงานกับแคทารีน แห่งอารากอน เพียงเพื่อ ความสัมพันธ์อันแน่แฟ้นของอังกฤษและสเปน
ทนายฝ่ายโจทก์: ความสัมพันธ์ที่เขาพร้อม จะโยนทิ้งเสียโดยไม่คำนึงถึงประเทศ
ทนายฝ่ายจำเลย: เฮนรี่ คำนึงประเทศทุกลมหายใจ
มันเป็นหน้าที่ต้องหาทายาทชาย เพื่อความมั่นคงของราชวงศ์ทิวดอร์
ซึ่งเป็นสิ่งที่แคทารีนไม่อาจทำได้ ตลอดการแต่งงานกว่ายี่สิบปี
ทนายฝ่ายโจทก์: ท่านผู้พิพากษา ปรบมือข้างเดียวมีหรือจะดัง
ทนายฝ่ายจำเลย: ไม่ว่าจะอย่างไร อังกฤษก็ต้องการราชินีองค์ใหม่เพื่อความมั่นคง
แต่สันตปาปาปฎิเสธที่จะประกาศการหย่า เพื่อให้กษัตริย์ได้แต่งงานใหม่
ผู้พิพากษา: น่าลำบากใจจริง ๆ จะเถียงกับสันตปาปาอย่างไรได้
ทนายฝ่ายโจทก์: และนั่นก็เป็นสิ่งที่ กษัตริย์องค์นี้ตัดสินใจทำ
เขาถอนรากถอนโคนรากฐานศาสนาของประเทศ
และตัดสัมพันธ์ระหว่างศาสนจักรอังกฤษ กับศาสนจักรโรมัน
ซึ่งนำไปสู่ความขัดแย้งรุนแรงหลายศตวรรษ
ทนายฝ่ายจำเลย: เฮนรี่ก็แค่ ให้อำนาจอันเที่ยงแท้กับศาสนจักรในบ้านเกิด
เขาปลดแอกราษฎรจากการโกงกิน ของกลุ่มอำนาจโรมันคาทอลิก
และด้วยการปฎิเสธการเปลี่ยนแปลง ที่สุดโต่งแบบนิกายโปรเตสแตนต์
เขายอมให้คนของเขาคงขนบประเพณี ดั้งเดิมส่วนใหญ่ของศาสนาเอาไว้
ทนายฝ่ายโจทก์: ขอค้านครับ ศาสนจักรเป็นสถาบันอันเป็นที่รักอยู่แล้ว
มันได้นำมาซึ่งความสงบ และความเอื้ออาทรต่อประชาชน
เป็นเพราะเฮนรี่แท้ ๆ ที่ทำให้ที่ดินของศาสนจักรถูกยึด
โรงพยาบาลต้องปิดตัว และหอธรรมอันมีค่า ก็สูญหายไปตลอดกาล
ทั้งหมดก็เพื่อสนองความมั่งคั่งของราชวงศ์
ทนายฝ่ายจำเลย: เงินทุนบางส่วน ถูกใช้เพื่อสร้างวิหารใหม่
และโรงเรียนสำหรับคนทั่วไป
และมันก็สำคัญยิ่งสำหรับอังกฤษ ที่จะเข้ามาควบคุมประเด็นนี้
แทนที่จะให้โรมเป็นผู้ควบคุม
ทนายฝ่ายโจทก์: ภายใต้การควบคุม ของเฮนรี่น่ะสิ
ทนายฝ่ายจำเลย: ไม่จริงนะ การปฏิรูป ส่วนใหญ่ที่เกี่ยวกับกษัตริย์ก็ต้องผ่านสภา
ในยุคนั้นไม่มีประเทศอื่น ที่ให้ประชาชนได้ใช้เสียงในสภา
ทนายฝ่ายโจทก์: เขาใช้สภาพเป็นตราประทับ รับรองความต้องการของตัวเอง
ในขณะที่เขาปกครองอย่างทรราช ลงอาญาคนที่เขาคิดว่าไม่จงรักภักดี
เหยื่อของเขารวมถึงรัฐบุรุษ และนักปรัชญา โทมัส มอร์
ซึ่งเคยเป็นเพื่อนสนิทและที่ปรึกษา
และแอน โบลีน ราชินีองค์ใหม่ ผู้ทำให้เฮนรี่ทำประเทศอังกฤษแตกแยก
ผู้พิพากษา: เขาตัดสินประหารภรรยาตัวเองหรือ
ทนายฝ่ายจำเลย: นั่น ไม่ใช่ สิ่งที่กษัตริย์เฮนรี่อยากทำแต่แรก
นางถูกกล่าวหาในข้อหาร่วมคิดการกบฎ
กับโทมัส ครอมเวลล์ ที่ปรึกษาของตัวกษัตริย์เอง
ทนายฝ่ายโจทก์: การพิจารณาคดีนั้นน่าอัปยศ
และนางก็คงไม่ถูกตัดสินว่ามีความผิด ถ้าเฮนรี่ไม่ได้เห็นชอบด้วย
แถมเขาก็ไม่ได้เสียอกเสียใจอะไรมาก กับผลลัพธ์ที่ออกมา
เขาแต่งงานกับ เจน ซีมอร์ ในอีก 11 วันต่อมา
ทนายฝ่ายจำเลย: ซึ่งขอย้ำว่า การแต่งงานนั้นได้มาซึ่งทายาทชาย
และเครื่องยืนยันความมั่นของของบัลลังก์
แม้ว่าราชินีองค์ใหม่จะสวรรคตอย่างน่าเศร้า เมื่อให้ประสูติกาลกับทารก
ทนายฝ่ายโจทก์: ความโศกเศร้านั้น
ก็ไม่ได้หยุดการแต่งงานครั้งที่สี่ กับแอน ออฟ คลีฟส์
ซึ่งต่อมาเฮนรี่ก็หย่าด้วยเหตุผลแปลก ๆ แล้วใช้มันในการกล่าวหาครอมเวลล์
ยังไม่พอ จากนั้นเขาก็แต่งงาน กับแคทารีน โฮวาร์ด
ญาติของแอน โบลีน ก่อนที่จะประหารเธอเช่นกัน
ทนายฝ่ายจำเลย: นางมีชู้ซึ่งนางก็สารภาพ
ไม่ว่าอย่างไรก็ตาม การแต่งงานครั้งสุดท้าย ของเฮนรี่กับแคทารีน พาร์
ถือว่าประสบความสำเร็จ
ทนายฝ่ายโจทก์: คนที่หก เป็นกษัตริย์ที่ไม่รู้จักยับยั้งชั่งใจเลย
ยอมให้เรื่องส่วนตัวเรื่องชู้ เข้ามายุ่งกับราชการได้
สนใจแต่เพียงความสุขส่วนตัว และคุยโวโอ้อวด
ทนายฝ่ายจำเลย: การแสดงอำนาจนั้น เคยเป็นบทบาทของกษัตริย์ในฐานะแบบอย่าง
เฮนรี่เป็นบัณฑิตและนักดนตรี ที่ให้การอุปถัมภ์ศิลปะต่าง ๆ
ทั้งยังเป็นนักรบและนักกีฬาผู้ช่ำชองอีกด้วย
การแข่งขันอันหรูหราที่เฮนรี่เป็นผู้จัด
ก็ทำให้ชื่อเสียงของอังกฤษบนในเวทีโลก
ทนายฝ่ายโจทก์: ถึงอย่างนั้น นโยบาย ทั้งนอกและในประเทศของเขาก็ไม่ได้เรื่อง
การทำศึกกับฝรั่งเศสและ การบุกสกอตแลนด์อย่างหนักผลาญเงินในคลัง
ความพยายามแก้ปัญหาโดยแทรกแซงการผลิต เงินเหรียญก็ทำให้เกิดภาวะเงินเฟ้อต่อเนื่อง
ขุนนางและเจ้าศักดินาทั้งหลาย ต่างต้องทิ้งที่นาทุ่งเลี้ยงสัตว์
ทำให้ราษฎรทั่วไปต้องการเป็นขอทาน
ทนายฝ่ายจำเลย: ขอทานที่ไม่นาน ก็กลายเป็นชาวนาเจ้าของที่ดิน
การกั้นรั้วล้อมทำให้การเกษตร มีประสิทธิภาพมากขึ้น และมีแรงงานเหลือ
ซึ่งเป็นพื้นฐานสำคัญ ของการปฏิวัติอุตสาหกรรม
อังกฤษจะไม่ได้กลายมาเป็นมหาอำนาจ อย่างที่เป็นโดยปราศจากสิ่งดังกล่าว
โดยปราศจากเฮนรี่
ผู้พิพากษา: เอาล่ะ ไม่ว่าจะอย่างไรก็ดี
เราคงเห็นตรงกันว่าเฮนรี่ในรูปดูดีไม่เบา
ศรัทธาชนผู้ตัดสัมพันธ์กับศาสนจักร
บุรุษทรงความรู้ผู้ประหารบัณฑิต
กษัตริย์ผู้นำมาซึ่งเสถียรภาพแห่งบัลลังก์
แต่ก็ใช้มันเพื่อส่งเสริมความรุ่งโรจน์ของตน
เฮนรี่ที่แปดเป็นบุคคล ที่เต็มไปด้วยความขัดแย้งแห่งระบบราชาธิปไตย
ในช่วงเปลี่ยนผ่านสู่ยุคสมัยใหม่
แต่การแยกตัวผู้ปกครองออกจากตำนานเป็น การนำประวัติศาสตร์ทุกภาคส่วนขึ้นมาพิจารณา